VAIO-käyttöopas VPCEG1/VPCEH1/VPCEJ1/VPCEL1-sarja

Concept

# Tietoja virransäästötiloista

VAIO-tietokoneessa on normaalin toimintatilan lisäksi virransäästötiloja, joiden avulla voit säästää virtaa, kun et käytä tietokonetta.

### Lepotila

Lepotilassa kaikki VAIO-tietokoneen tarpeettomat laitteet sammutetaan. Osa laitteista pysyy kuitenkin päällä, jotta tietokoneen tila sekä työstämäsi tiedot voidaan säilyttää. Lepotila on hyödyllinen esimerkiksi, kun pidät pienen tauon.

### Horrostila

Horrostilassa järjestelmän nykyinen tila tallentuu sisäiseen tallennuslaitteeseen ja VAIO-tietokoneen virta katkeaa. Horrostila on hyödyllinen, kun et aio käyttää tietokonetta vähään aikaan.

### Uudelleenkäynnistymisaika ja virrankulutus

Lepotilasta uudelleenkäynnistyminen tapahtuu nopeimmin, mutta lepotilassa VAIO-tietokone myös kuluttaa virtaa eniten. Kun sammutat tietokoneen, sen uudelleenkäynnistyminen kestää pidempään kuin uudelleenkäynnistäminen virransäästötiloista, mutta tietokone ei kuluta virtaa.
Huomautus

- Oletusarvon mukaan VAIO-tietokone siirtyy automaattisesti horrostilaan, kun akun varaustaso laskee vähäiseksi. Windows ei ehkä kuitenkaan salli käynnissä olevien ohjelmien ja kytkettyjen laitteiden toiminnan keskeyttämistä, joten horrostilaan siirtyminen voi epäonnistua. Jos näin käy ja akun varaus on loppumassa, tietokone sammutetaan, jolloin tallentamattomat tiedot häviävät.
  Kun käytät tietokonetta akkuvirralla, tallenna tiedot usein ja aseta tietokone manuaalisesti horrostilaan tarvittaessa.

Aiheeseen liittyvää
Lepotilan käyttäminen
Horrostilan käyttäminen
Virtalähteen käyttämiseen liittyviä huomautuksia
Lepotilaan liittyviä huomautuksia