VAIO-käyttöopas VPCEG1/VPCEH1/VPCEJ1/VPCEL1-sarja

Task

# SD-muistikorttien kytkeminen ja irrottaminen

VAIO-tietokoneessa on SD-muistikorttipaikka. Tämän korttipaikan avulla tietokoneeseen voi siirtää tietoja digitaalikameroista, videokameroista, musiikkisoittimista ja muista audio- ja videolaitteista sekä siirtää tietoja tietokoneesta niihin.
Tietokoneen SD-muistikorttipaikka on yhteensopiva seuraavien muistikorttien kanssa:

- SD-muistikortti

- SDHC-muistikortti

- SDXC-muistikortti

## SD-muistikortin kytkeminen

1. Etsi SD-muistikorttipaikka.

1. Aseta SD-muistikortti nuoli korttipaikkaa kohti ja työnnä muistikorttia varovasti korttipaikkaan, kunnes muistikortti napsahtaa paikalleen.

SD-muistikortin kuvake tulee näkyvin Tietokone-ikkunaan, kun muistikortti työnnetään korttipaikkaan.
Huomautus

- Varo työntämästä SD-muistikorttia korttipaikkaan väärin päin. Jos pakotat muistikortin korttipaikkaan ylösalaisin, korttipaikka voi vaurioitua. Lisätietoja on SD-muistikortin mukana toimitetussa oppaassa.

- SD-muistikortin kuvake tulee näkyvin Tietokone-ikkunaan, kun muistikortti työnnetään korttipaikkaan.

Vihje

- Kun asetat SD-muistikortin korttipaikkaan ensimmäisen kerran, tietokone voi pyytää asentamaan ohjainohjelmiston. Jos näin käy, asenna ohjelmisto näytössä näkyvien ohjeiden mukaan.

- Tietovälineen käyttö -merkkivalo palaa, kun SD-muistikortilta luetaan tietoja tai sille kirjoitetaan tietoja.

## SD-muistikortin irrottaminen

1. Etsi SD-muistikorttipaikka.

1. Tarkista, ettei Tietovälineen käyttö -merkkivalo pala.

1. Vapauta SD-muistikortti työntämällä sitä VAIO-tietokonetta kohti ja päästämällä sitten irti muistikortista.

1. Vedä SD-muistikortti ulos korttipaikasta.

Aiheeseen liittyvää
SD-muistikorttien käyttöön liittyviä huomautuksia