VAIO-käyttöopas VPCEG1/VPCEH1/VPCEJ1/VPCEL1-sarja

Reference

# Kosketuslevyn käyttäminen

Voit siirtää tietokoneen näytöllä näkyvää osoitinta liikuttamalla sormeasi kosketuslevyllä.
Sijoittamalla osoittimen haluamasi kohteen tai objektin päälle ja painamalla sitten vasenta tai oikeaa painiketta voit antaa erilaisia komentoja ja avata valikoita.

### Napsauttaminen

Siirrä osoitin (1) haluamasi kohteen tai objektin kohdalle ja paina vasenta painiketta (3) kerran.
Voit vaihtoehtoisesti napauttaa kosketuslevyä (2) kerran.

### Kaksoisnapsauttaminen

Siirrä osoitin haluamasi kohteen tai objektin kohdalle ja paina vasenta painiketta kahdesti.
Voit vaihtoehtoisesti napauttaa kosketuslevyä nopeasti kaksi kertaa.

### Kakkospainikkeella napsauttaminen

Siirrä osoitin haluamasi kohteen tai objektin kohdalle ja paina oikeaa painiketta (4) kerran.
Voit avata erilaisia pikavalikoita osoittimen sijainnin mukaan.

### Vetäminen

Siirrä osoitin haluamasi objektin kohdalle, paina vasenta painiketta kerran ja pidä se painettuna ja vedä sitten sormeasi kosketuslevyllä.
Vaihtoehtoisesti voit napauttaa kosketuslevyä nopeasti kaksi kertaa ja vetää toisen napautuksen jälkeen sormeasi kosketuslevyllä.

### Vetäminen ja pudottaminen

Vedä kuvake (esimerkiksi tiedosto) haluamasi kansion, ikkunan tai ohjelman kuvakkeen kohdalle ja vapauta vasen painike.
Vaihtoehtoisesti voit napauttaa kosketuslevyä nopeasti kaksi kertaa, vetää toisen napautuksen jälkeen sormeasi kosketuslevyllä niin, että osoitin siirtyy haluamasi kohtaan, ja nostaa sitten sormesi kosketuslevyltä.

### Vierittäminen

Kun haluat vierittää aktiivista ikkunaa pystysuunnassa, vedä sormeasi pystysuunnassa kosketuslevyn oikeassa reunassa.
Kun haluat vierittää aktiivista ikkunaa vaakasuunnassa, vedä sormeasi vaakasuunnassa kosketuslevyn alareunassa.
Huomautus

- Vieritystoiminto ei ehkä toimi käyttämässäsi ohjelmassa.

- Vieritystoiminto voi olla oletusarvon mukaan poistettu käytöstä.

Vihje

- Yksityiskohtaisia tietoja kosketuslevyn käytöstä on sitä käsittelevässä ohjetiedostossa.

Aiheeseen liittyvää
Kosketuslevyn ottaminen käyttöön ja poistaminen käytöstä
Kosketuslevyn napautustoiminnon poistaminen käytöstä